**Jurska obala** (engleski: *Jurassic Coast*) je obalno područje kanala La Manche u južnoj Engleskoj u duljini od 153 km od Orcombe Pointa, blizu Exmoutha (Devon) do Old Harry Rocksa, blizu Swanagea (Dorset). Cijelim područjem se proteže staza za pješake *South West Coast Path*. God. 2001. upisana je na UNESCO-v popis mjesta svjetske baštine u Europi kao jedinstvena obala koja predstavlja kontinuirani geološki razvoj kroz cijeli mezozoik (trijas, jura i kreda), oko 185 milijuna godina povijesti Zemlje. Lokalitet je pružio brojne svjetski važne nalaze fosila kralježnjaka i bezkralježnjaka, morskih i kontinentalnih životinja koji su dokaz raznolikosti života tijekom mezozoika.

Lokacija Jurske obale

Odlike
------

Najstarije stijene su pješčane stijene na zapadu, u East Devonu, iz trijasa (prije 251-200 milijuna godina) kada je cijelo ovo područje bila velika pustinja. West Dorset čine jurske formacije gline i vapnenca koje su nastale naplavljavanjem pustinje prije oko 145 milijuna godina. Prije 100 milijuna godina razina mora je opala i formirao se krajolik tropskog mora. Na istoku Jurske obale, prije 65 milijuna godina (kreda) formirala se najkasnija obala.

Lokalitet sadrži sjajne primjere formiranja krajolika poput prirodnog luka *Durdle Door*, mnogih uvala i vapnenačkih nakupina (*Lulworth Cove*) i otoka (Otok Portland). *Chesil Beach* je izvanredan primjer tobola (nakupine tla kojima je otok spojen s kopnom) na olujnoj obali (obala oblikovana snažnim valovima). Zbog raznolikog geološkog sastava, obalu redovito istražuju skupine znanstvenika.
Najviša točka Jurske obale je *Golden Cap* visine 191 m.

Paleontologinja Mary Anning je proučavajući fosile na ovoj obali, oko Lyme Regisa, početkom 19. st. pronašla prvi čitav fosil Ichtyosaura, čime je započeo veliki razvoj paleontologije.

***Jurska obala*** na Wikimedijinoj ostavi

* "Zaljev limete" (Lyme Bay)"Zaljev limete" (*Lyme Bay*)
* "Vrata Durdle" (Durdle Door)"Vrata Durdle" (*Durdle Door*)
* Jursko vapnenačko kamenje obale otoka PortlandaJursko vapnenačko kamenje obale otoka Portlanda
* "Geološka igla" sastavljena od različitih vrsta kamenja s Jurske obale (Orcombe Point)"Geološka igla" sastavljena od različitih vrsta kamenja s Jurske obale (*Orcombe Point*)
* "Šišmišova glava" (Bats Head)"Šišmišova glava" (*Bats Head*)
* "Stare Harryjeve stijene" (Old Harry Rocks)"Stare Harryjeve stijene" (*Old Harry Rocks*)
* "Rasplesane litice" (Dancing Ledge)"Rasplesane litice" (*Dancing Ledge*)
* "Zlatna kapa" (Golden Cap)"Zlatna kapa" (*Golden Cap*)
* "Visoki vrh" (High Peak)"Visoki vrh" (*High Peak*)
* "Propovjedaonica" (Pulpit Rock)"Propovjedaonica" (*Pulpit Rock*)

Vanjske veze
------------

* Službena stranica Jurske obale (engl.)

Koordinate: 50°42′20″N 2°59′23.6″W﻿ / ﻿50.70556°N 2.989889°W﻿ / 50.70556; -2.989889

| * p
* r
* u
Svjetska baština Ujedinjenog Kraljevstva |
| --- |
| Engleska | Grad Bath •  Palača Blenheim •  Katedrala u Canterburyju s Opatijom sv. Augustina i Crkvom sv. Martina  •  Rudarsko područje Cornwalla i Zapadnog Devona •  Mlinovi doline Derwent •  Durhamski zamak i katedrala •  Hadrijanov zid (Granice Rimskog Carstva) •  Korito Ironbridgea  •  Jurska obala  •  Kraljevski botanički vrtovi u Kewu •  Liverpool  •  Greenwich  •  Saltaire  •  Stonehenge i Avebury s pripadajućim arheološkim lokalitetima  •  Kraljevski park Studley i Opatija Fountains  •  Londonski toranj  •  Westminsterska palača, Westminsterska opatija i Crkva sv. Margarete u Westminsteru | Zastava UK |
| Škotska | Edinburgh, stari i novi grad •  Antoninov zid (Granice Rimskog Carstva) • Forth Bridge • Neolitski Orkney •  New Lanark  •  St. Kilda |
| Wales | Industrijski krajolik Blaenavona •  Zamkovi i gradske zidine kralja Edwarda u Gwyneddu •  Akvedukt Pontcysyllte |
| Sjeverna Irska | Prolaz divova |
| Gibraltar | Gorhamova špilja |
| Prekomorski teritoriji | Tristan da Cunha (Otok Gough i Nepristupačni otok)  •  Hendersonov otok (Pitcairnovo otočje)  •  St. George (Bermudi) |